Help:Redirects/sk

Presmerovania sa používajú na preposlanie užívateľov z jednej stránky na druhú. Je to užitočné v prípadoch, ak má byť jeden článok dostupný pod viacerými názvami, prípadne názvami s rozdielnym slovosledom, veľkosťou písmen atp.

Vytvorenie presmerovania
Presmerovanie môžete vytvoriť z novej stránky (viď. Vytvorenie novej stránky), alebo z existujúcej stránky (horná záložka "upraviť"), ktorú tak urobíte neaktívnou. V oboch prípadoch treba na úplný začiatok stránky vložiť nasledujúci kód: kde menostránky je názov cieľovej stránky. Slovo "redirect" nie je citlivé na veľkosť písmen, ale medzi ním a znakom "#" nesmie byť medzera. Akýkoľvek text pred týmto kódom ho znefunkční a zabráni tak presmerovaniu. Text, alebo kódy za značkou presmerovania budú ignorované (a mali by byť z existujúcej stránky vymazané). Výnimkou je značka pre kategorizáciu stránky (Category - viď. Kategórie), ktorá po zadaní za značku presmerovania umožní, aby bola stránka zapísaná v zozname danej kategórie.
 * 1) REDIRECT menostránky

Na kontrolu, či ste zadali správny názov cieľovej stránky, by ste mali použiť tlačidlo 'Zobraziť náhľad' pod oknom úprav, alebo Alt-P. Náhľad nebude vyzerať ako výsledná presmerovacia stránka, ale ako čislovaný zoznam s modrou cieľovou stránkou: 1. REDIRECT menostránky Ak stránka menostránky neexistuje, zobrazí sa červenou. Presmerovanie by ste nemali vytvárať až dokiaľ neexistuje cieľová stránka.

Zobrazenie presmerovania
Po vytvorení presmerovania sa už na stránku s presmerovaním nedostanete zadaním jej názvu, ani kliknutím na odkaz s jej názvom. Stránka s presmerovaním sa nezobrazí ani vo výsledkoch vyhľadávania. Na cieľovej stránke, v jej hornej časti, sa však zobrazí informácia o tom, že ste boli presmerovaní, spolu s názvom a odkazom na stránku presmerovania. Kliknutím naň sa dostanete na stránku presmerovania, kde sa zobrazí veľká zahnutá šipka a názov cieľovej stránky presmerovania.

Po tom, čo tak urobíte, môžete robiť so stránkou presmerovania všetky operácie - ako s bežnou wiki stránkou. Môžete navštíviť pridruženú diskusiu a debatovať o presmerovaní, môžete si prezrieť históriu úprav stránky, vrátane záznamu o presmerovaní. Ak je presmerovanie nesprávne, môžete stránku upraviť, alebo sa môžete vrátiť k jej starším verziám a presmerovanie odstrániť.

Vymazanie presmerovania
Presmerovania obvykle nie je potrebné vymazávať. V databáze obsadzujú len bezvýznamný priestor. Ak je názov stránky málo výstižný, alebo nepresný neuškodí (skôr prospeje), ak ho ponecháte ako presmerovanie na presnejší názov, či aktuálnejšiu stránku.

Ak napriek tomu potrebujete stránku s presmerovaním vymazať, napr. ak je jej názov urážlivý, alebo chcete odradiť ľudí od odkazovania na daný pojem, prejdite na stránku presmerovania vyššie spomínaným spôsobom a postupujte podľa krokov uvedených vo Vymazanie stránky.

Dvojité presmerovanie
Dvojité presmerovanie je stránka, ktoré presmeruje na stránku, ktorá je tiež presmerovaním, čo však nefunguje. Namiesto toho sa užívateľom zobrazí nasledujúca presmerovacia stránka. Toto obmedzenie je zámerné - čiastočne kvôli zabráneniu nekonečným slučkám a čiastočne preto, aby veci zostali jednoduché.

Dvojité presmerovania by ste však mali vyhľadávať a odstraňovať - zmenou presmerovania priamo na cieľovú stránku. Najpotrebnejšie je to po presune dôležitej stránky. Na nájdenie dvojitých presmerovaní na príslušnú stránku použite odkaz z nástrojov "Odkazy na túto stránku". Pre nájdenie dvojitých presmerovaní na celej wiki použite špeciálnu stránku Dvojité presmerovania.

Presmerovanie na stránku v mennom priestore category
Na zabránenie toho, aby sa stránka s presmerovaním na kategóriu sama zobrazila v zozname kategórie, vložte pred slovo "Category" dvojbodku:
 * 1) REDIRECT Category:Glossary